OpenLLM-France/wikimedia huggingface dataset:
# Sentikur

Sentikurra edo emotikonoa oinarrizko ASCII karaktere errenkada (edo irudi txikia) da, hala nola :-), ;o), ^_^ edo :-(, giza aurpegiera edo sentimendu bat irudikatzeko balio duena. Horregatik aurpegiera izena ere hartzen dute. Emotikonoak interneten erabiltzen den para-hizkuntzaren zati da; e-posta mezuetan, internet foruetan, berehalako mezuetan (txat edo mezuketak) erabiltzen dira, esaldi motz eta bakunak erabiltzen direnez gaizki-ulertuak saihesteko. Hainbat lekutan irribarretxoa ere erabiltzen da.
Emotikonoak ulertu edo irudikatzen duten sentimendua ikusteko, burua ezker aldera okertu behar da. Horrela, emotikonorik oinarrizkoena :-) da, non : begiak diren, - sudurra eta ) ahoa. Sarri begi-aho bikotea bakarrik agertzen da, hau da :) ikurra.
Zutikurrak edo bertikonoak Asia ekialdeko emotikonoak izendatzeko erabiltzen dira, burua ez baita ezker aldera okertu behar irudia ulertzeko.

## Oinarrizko sentikurrak

Ez hain klasikoak:
Sarri, sudur gabe idazten dira:

## Zutikur edo bertikonoak

Zutikurrak (zut edo zutik + ikur) edo bertikonoak (bertikal + ikono) Japonian erabiltzen diren sentikurrak dira. Izenak dioen bezala, irudia zutik agertzen da eta ez da zertan burua alboratu behar. Kao Maaku izena ere hartzen dute. Irudi horiek manga marrazkien antza handia dute.

## Garapena: ASCII karaktereetatik aurpegi horietara

ASCII karaktereekin egiten ziren emotikonoek aurpegi horiekin egiten ziren irudiak ekarri zituzten. Emozioak modu grafikoan erakusteko sortutako irudiak.
Emotikonoak Puntuazio markekin egiten ziren emotikonoen bilakaera dira egun hainbat aplikaziok eskaintzen dituzten aurpegi horiak, irribarretxoak eta beste hainbat emozio transmititzeko sortutako ikurrak dira.

## Kanpo estekak

* Datuak: Q31963
* Multimedia: Emoticons / Q31963
# Sentinel (Oklahoma)

Sentinel Oklahomako herri bat da. Washita konderrian kokatua dago. 2010ean 901 biztanle zituen, 1,59 kilometro koadrotan banatuta.

## Ikus, gainera

* Washita konderria

## Kanpo estekak

* Datuak: Q2328178
# Sentinel Butte (Ipar Dakota)

Sentinel Butte Ipar Dakotako hiri bat da. Golden Valley konderrian kokatua dago. 2010ean 56 biztanle zituen, 2,69 kilometro koadrotan banatuta.

## Ikus, gainera

* Golden Valley konderria

## Kanpo estekak

* Datuak: Q2278968
* Multimedia: Sentinel Butte, North Dakota / Q2278968
# Sentimendu

Sentimendua gogo aldarte bat da, bai eta gogo aldarte horrek dakarren emozio kontzeptualizatua ere. Hala ere, harekin estu loturik badago ere, bereizi beharreko kontzeptuak dira sentimendua eta emozioa: emozioa laburragoa eta biziagoa izaten da; sentimenduak, berriz, gehiago irauten du eta apalagoa da. Sentimendua pentsatutako eta sentitutako emozioa dela esan daiteke, eta emozioa sorrarazi duen estimulurik ez dagoenean ere mantendu egiten da. Ezinezkoa da estimulu jakin batek sorrarazten duen erreakzio fisiologiko emozionala kontrolatzea, baina sentimendua alda daiteke, bizitako emozioarekin lotzen den sentimenduaren arabera.

## Ikus, gainera

* Emozioa

## Kanpo estekak

* Datuak: Q205555
* Multimedia: Senses / Q205555
# Sentinel (abestia)

Sentinel (euskaraz Zentinela) Mike Oldfield musikagilearen abesti bat da. 1992an Tubular Bells II diskoaren barnean kaleratu zuen.

## Kanpo estekak

* Sentinel abestia entzungai
* Datuak: Q12267305
# Sentimendu ozeaniko

Psikologian, sentimendu ozeanikoa pertsona batek bere ingurunearekin nahiz unibertso osoarekin bat eginik egotearen sentimendua da, maiz sinesmen erlijiosorik gabe. Sigmund Freudek termino hori erabili zuen bere lan batzuetan eta horri esker zabaldu zen.

## Kanpo estekak

* Datuak: Q1101519
# Sentimentalismo

Sentimentalismoa,Empfindsamkeit, Argien Garaian Europan barrena sortu zen arte- eta literatura-joera izan zen.
Haize berriak Ingalaterran sortu ziren (Edward Youngen poesia eta, batez ere, eleberri modernorako ateak zabaldu zituen Pamela, or Virtue Rewarded [1740, Pamela, edo eskerturiko bertutea] eleberria, Samuel Richardsonen obra), eta Europara hedatu XVIII. mendearen erdialdean, Alemaniara bereziki. Gotthold Ephraim Lessing alemaniar idazleak proposatu zuen Empfindsamkeit izena, ingelesezko sentimental hitza adierazteko (1768); Aufklärung edo Ilustrazioaren ikuspegi arrazionalistaren aurkako joerak bildu ohi dira deitura horren barnean. Itzulpen-lanen ugaltzeak zerikusi handia izan zuten ideia berrien zabaltzearekin. Garai hartan hedatu ziren Europara Ingalaterrako literatura-moldeak: James Macphersonek eman zituen Ossianen poemak ezagutzera, Shakespeareren obra hasi zen Europako hizkuntza nagusietara bihurtzen eta Edward Young-en eta beste zenbait olerkariren lanek berehala izan zuten harrera ona. Samuel Richardsonen obraren jarraitzaileak izan ziren, neurri handi batean, Jean-Jacques Rousseau (Julie ou La Nouvelle Héloïsse, 1761) eta Goethe (Die Leiden des jungen Werthers, Werther gaztearen atsekabeak, 1774). Aldi honetako poeta aleman nagusiak Friedrich Gottlieb Klopstock (1724-1803), Christian Fürchtegott Gellert (1715-1769), Johann Timotheus Hermes (1738-1821) eta Sophie de La Roche (1730-1807) izan ziren.
Adiskidetasunaren laudorioak, pertsonaren barne-psikologiaren aurkezpenak, izadiarekiko sentimenduzko atxikipenak, ametsek, amodiozko gorabeherek eta gizarte berriaren atariko arazoek sarrera egin zioten urte haietan XIX. mendearen lehen erdialdera arte luzatu zen aro erromantikoari (Sturm und Drang, 1770-1790). Musikarien artean, Carl Philipp Emanuel Bach (1714-1788), Johann Sebastian Bachen bigarren semea, izan zen espiritu berri horretan murgildu zen musikagilerik garrantzitsuena.

## Kanpo estekak

* Datuak: Q754602
# Skaneateles (New York)

Skaneateles New York estatuko herri bat da. Onondaga konderrian kokatua dago. 2010ean 2.450 biztanle zituen, 3,66 kilometro koadrotan banatuta.

## Ikus, gainera

* Onondaga konderria

## Kanpo estekak

* Datuak: Q2380873
* Multimedia: Skaneateles, New York / Q2380873
# Skamania konderria (Washington)

Skamania konderria (ingelesez: Skamania County) Washingtonko konderri bat da, Ameriketako Estatu Batuetan. Hiriburua Stevenson da. 2010eko zentsuaren arabera 11.066 biztanle zituen, Skamania kilometro koadroko azaleran.

## Geografia

Skamania konderriak 4.361,04 kilometro koadro ditu. Horietatik 72,85 ura dira. Beste 4.288,18 lurra dira. Biztanleria dentsitatea 2,54 da.

## Demografia

2010eko zentsoan bizi ziren 11.066 pertsonetatik 10.471 txuriak edo hispanoak dira. Horietatik hispano edo latino kategorian 553 dira. 44 beltzak edo afroamerikarrak. 150 amerikar natiboak ziren eta 11 Hawaii edo Pazifikoko irletako natiboak. 96 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 287 pertsonek kokatzen zuten.

### Biztanleria piramidea
## Kanpo estekak

* Datuak: Q304791
* Multimedia: Skamania County, Washington / Q304791
# Skanderbeg

Gjergj Kastriot (Sinë, Kastriotiko printzerria eta egungo Albania, 1405eko maiatzaren 6a - Lezhë, Veneziako Errepublika eta egungo Albania, 1468ko urtarrilaren 17a) albaniar heroia izan zen. Skanderbeg izenaz ezagutzen bada ere, haren izen osoa Gjergj Kastriot Skanderbeg da. Gjon Kastrioti Emathia-ko printzearen semea zen. Gaztetan atxilotu eta otomandar sultanarengana eraman zuten. Han islamdar egin zen, eta Iskander izena jarri zioten. 1443an, turkiarrek Serbian izan zuten porrotaren ondoren, turkiarren gudarostea utzi eta albaniarrekin batu zen islamdarren kontra borrokatzeko. 1444an kristau egin zen, eta Albaniar Printzeen Liga eratu zuen familiaren ondasunak berreskuratzeko. 1444-1466 bitarteko urteetan Murad II.a sultan turkiarraren hamahiru eraso atzera bota zituen, eta geroztik albaniarren heroi bihurtu zen. Veneziaren, Napoliren eta aita santuaren laguntza izan zuen turkiarren kontrako guduetan. Turkiarren erasoei aurre egin zien hil arte. Hura hil eta handik urte batzuetara, Albania turkiarren mende geratu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q160614
* Multimedia: Skanderbeg / Q160614
# Skandia

Skandia Suediako aseguru-etxea da, 1855ean lanean hasi zena. Europan, Latinoamerikan, Asian eta Australian aritzen da. Skandiak Skandiabanken izeneko Internet bidez banku bat ere badu. 2003an, Prudential Financial estatubatuar aseguru-etxeak Skandiako Ipar Amerikako operazioak erosi zituen.

## Kanpo estekak

* Datuak: Q472150
* Multimedia: Skandia / Q472150
# Skalzang Dorje

Skalzang Dorje (Spiti Valley, 1970eko urriaren 23a) arkularia da. India ordezkatu zuen 1996ko Udako Olinpiar Jokoetan.

## Erreferentziak

* ↑ Skalzang Dorje
* ↑ Skalzang DORJE

## Kanpo estekak

* Datuak: Q89101615
# Skandinaviska Enskilda Banken

Skandinaviska Enskilda Banken (SEB) Suediako banketxea da, 1972an lanean hasi zena. Eskandinaviako nagusienetariko bat da eta 19.000 langile baino gehiago ditu. Wallenberg familia aberatsak sortua, bizi-aseguruak ere saltzen ditu.

## Kanpo estekak

* Datuak: Q975655
* Multimedia: Skandinaviska Enskilda Banken / Q975655
# Skama la Rede

Skama la Rede ska-punk musika talde asturiarra da, asturieraz kantatzen duena. 2003ko irailean sortu zen

## Historia

Taldearen izena Asturiasko arrantzaleek erabiltzen duten "Escama la rede" (beste arrantzale baten saretik arrainak ostu) esamoldetik dator.
2004ko otsailaren 27an debutatu zuten Cangasen.
2006an, Premiu al Meyor Cantar n'Asturianu d'Asturies.com, Asturies.com-eko Asturierazko Abestirik Onenaren saria, irabazi zuten.

## Taldekideak

* Míguel Fernandi "Burilo": ahotsa
* Eduardo Fernández: gitarra
* David Xuárez: baxua
* José Ángel Rodríguez "Llou": bateria
* Kike Prendes: gaita
* José Serrano: tronpeta
* Sergio Fernández: teklatua

## Diskografia

* Hestories absurdes
Maqueta, 2004
* Menudu país
* Día de comedia
* Coses de la edá
* El dueñu'l mundiu
* Campu de batalla
* La nuesa hestoria
LP, L'Aguañaz, 2005
* Los suaños, suaños son
* Internacionalista
* Sonia
* El dueñu'l mundiu
* ¿Onde ta?
* Hai que siguir
* Campu de batalla
* Dexa que...
* Asturies borracha
* La Pita de la Xunta
* Día de comedia
* La nuesa hestoria
* Echaos a la mar
LP, L'Aguañaz, 2007
* Echo a correr
* Mierdina d'or
* Nin un pasu atrás
* Llatinoamerica
* El cantar de la banda
* Querémoste equí
* Nun ye tarde
* La música nun va a parar
* Un destín
* Nunca llovió que nun abocanare
* Villaska
* Odio al presidente
* Ye Too Mentira
LP, L'Aguañaz, 2010
* Sarxentu Retonda
* Albo-rada Impopular
* Ye Too Mentira
* La Resaca Ya Vendra
* Yes Mongol
* S.O.S Fame En Tapia
* Nieva Sobre Moyao
* Na Nuestra Realida
* Pa Bien O Pa Mal
* Condenau
* Nunca Vais Poder
* Si Lo Diz Mio Güela

## Kanpo estekak

* (Asturieraz) Webgune ofiziala
* Datuak: Q3573470
# Skammen

Skammen (euskaraz Lotsa) 1968ko Ingmar Bergman suediar zinema zuzendari eta gidoigileak zuzendu eta idatzitako drama film bat da. Liv Ullmann, Max von Sydow, Sigge Fürst, Gunnar Björnstrand eta Ulf Johansson aktoreek antzeztu zuten.
Filmak eurengan abstraituak bizi diren eta errealitateak harrapatuko dituen bi gizakien istorioa azaltzen du. Lotsa filmak Bergmanen filmografian aparteko lekua du, berau filmatu aurretik zenbaitek bere garaiko errealitate politikoa inoiz ez pantailaratu izana leporatzen baitzioten, filma honekin esamesak behin betiko akitu zituen.
Suediako Fårö uhartean filmatu zen.

## Argumentua

Oharra: Atal honek istorio osoa edo amaiera argitzen du.
Jan eta Evan Rosenberg (Max von Sydow eta Liv Ullmann) senar-emazte eta musikariak beren herrialdea suntsitzen ari den gerra zibiletik ihes egin eta isolaturik dagoen uharte batean bizitzen jarriko dira. Apatasun eta sotiltasunez bizimodu lasai eta alaia daramate, eta euren kezka bakarra artea da.
Egun batez, soldaduak uhartera iritsi eta aurreko egoera guztia goitik-behera aldatuko da. Bikoteari matxinatuekin kolaboratu izana leporatu eta atxilotu egingo dituzte. Uhartea defendatzeko betekizuna duen militar taldearen burua Jacobin koronela da (Gunnar Björnstrand). Basakeriaz, gerra, «lotsa», uhartean ezarriko da, eta berarekin batera napalm suteak, exekuzioak, sarekadak eta torturak.

## Aktoreak

* Liv Ullmann – Eva Rosenberg
* Max von Sydow – Jan Rosenberg
* Sigge Fürst – Filip
* Gunnar Björnstrand – Jacobi kolonela
* Birgitta Valberg – Jacobi andrea
* Hans Alfredson – Lobelius
* Ingvar Kjellson – Oswald
* Frank Sundström – Galdetzaile burua
* Ulf Johansson – Medikua
* Vilgot Sjöman – Elkarrizketatzailea
* Bengt Eklund – Zaindaria
* Gösta Prüzelius – Bikarioa
* Willy Peters – Ofizial zaharrena
* Barbro Hiort af Ornäs – Txaluparko emakumea
* Agda Helin – Merchant's wife

## Kanpo estekak

* Skammen filmaren iragarkia ikusgai. Youtube.com (Ingelesez)
* Skammen filmaren IMDBko fitxa irakurgai (Ingelesez)
* Datuak: Q784465
# Sewerby

Sewerby, Ingalaterrako ekialdean dagoen udalerri bat da, Ekialdeko Yorkshire konderrian.
* Datuak: Q7458249
* Multimedia: Sewerby / Q7458249
# Sezen Aksu

Fatma Sezen Yıldırım, ezagunagoa Sezen Aksu deituraz (Denzil, Turkia 1954ko uztailaren 13a) abeslari, musikagile, kanta idazle, kantugile, aktore eta disko ekoizle turkiarra da. Bere ibilbideagatik eta hastapenean gainditutako erronka eta barrera sozialengatik Turkiako Pop erregina ere deitu izan zaio.
Sezen Aksuk eragin nabarmena izan du Pop Turkoan, 1975ko debutaren ostean; baita bere karreran zehar bertako artistekin eginiko eginiko elkarlan eta eskainitako aholkularitzengatik. Hauen artean Sertab Erener, Şebnem Ferah, Aşkın Nur Yengi, Hande Yener, Levent Yüksel edota Tarkan. Bere ibilbide guztian zehar, 20 milioi diska baina gehiago saldu ditu.

## Biografia

Sezen Aksu Turkiako Sarayköy herrian jaio zen. Hiru urte zituela bere familia Esmirna hirira etxe aldatu zen, eta han pasa zuen bere haurtzaro eta nerabezaroa. Eskola pintura, antzerkia eta musika ikasi zituen eta Egeoko institutoan zegoen bitartean bere lehenengo konposaketa musikala argitaratu zuen. Lehen abesti hau Kaybola Yillar oso ezagun bilakatu zen eta bere etorkizuneko ibilbidea bideratu zuen. Une horretan, Sezek Aksu lehen emakume turkiarra bilakatu zen bere abesti propioak konposatu, interpretatu eta argitaratzen zituena.
Bere lagun Ajda Pekkanekin batera, Aksu musika ikasketetan lizentziatua izan zen 1970. hamarkadan.
Bera gehienbat Kiss Kiss abestiagatik da ezaguna, baina bere ibilbide guztian 17 single, 25 album argitaratzeaz gain 1500 kontzertu baina gehiago eman ditu. Honez gain bere abestiak 100 artistek baina gehiagok interpretatu dituzten eta 200 sari baina gehiago jaso ditu.

## Diskografia
### 45 RPM (Biniloa)

| Izena | Urtea |
| Haydi Şansım / Gel Bana | 1975 |
| Olmaz Olsun / Seni Gidi Vurdum Duymaz | 1976 |
| Kusura Bakma / Yaşanmamış Yıllar | 1976 |
| Allahaısmarladık / Kaç Yıl Geçti | 1977 |
| Kaybolan Yıllar / Neye Yarar | 1977 |
| Gölge Etme / Aşk | 1978 |
| İlk Gün Gibi / Yalancı | 1979 |
| Allahaşkına / Sensiz İçime Sinmiyor | 1979 |
| Heyamola | 1983 |

### Singleak

| Izena | Urtea |
| Hadi Bakalım | 1992 |
| Sude | 1993 |
| Cumartesi Türküsü | 1997 |
| rkekler | 1998 |
| Sarı Odalar | 1999 |
| Remix Maxi Single | 2001 |
| Yeni ve Yeni Kalanlar | 2014 |
| Çaya Güzelleme (Eksik Olma) | 2015 |

### Albumak

| Izena | Urtea |
| Git | 1986 |
| Sezen Aksu`88 | 1988 |
| Sezen Aksu Söylüyor | 1989 |
| Gülümse | 1991 |
| Deli Kızın Türküsü | 1993 |
| Işık Doğudan Yükselir | 1995 |
| Öptüm Remix | 2011 |
| Biraz Pop Biraz Sezen | 2017 |
| Biraz Pop Biraz Sezen Remix | 2017 |
| Demo | 2018 |
| Türkiye Şarkıları (Canlı) | 2019 |
| Demo 2 | 2020 |

## Erreferentziak

* ↑ (Gaztelaniaz) Galilea, Carlos. (2005-07-09). «Sezen Aksu, la diva del pop de Turquía» El País ISSN 1134-6582. (Noiz kontsultatua: 2020-04-22).
* ↑ (Gaztelaniaz) «Sezen Aksu» Discogs (Noiz kontsultatua: 2020-04-22).
* ↑ «Sezen AKSU» www.sezenaksu.com.tr (Noiz kontsultatua: 2020-04-22).
* ↑ «Sezen AKSU» www.sezenaksu.com.tr (Noiz kontsultatua: 2020-04-22).
* Datuak: Q298139
* Multimedia: Sezen Aksu / Q298139
# Sezzadio

Sezzadio Italiako udalerri bat da. Alessandriako probintzian kokatuta dago, Piemonte eskualdean. 1.151 biztanle ditu, 34,32 kilometro koadroko azaleran banatuta.

## Mugakideak

Sezzadiok honako udalerri hauekin egiten du muga:
Carpeneto Cassine Castelnuovo Bormida Castelspina Gamalero Montaldo Bormida Predosa Rivalta Bormida

## Kanpo estekak

* Datuak: Q17670
* Multimedia: Sezzadio / Q17670
# Seán

Seán (euskarazko ahoskera "Xon" litzateke) irlandar gizonezko izena da, bere jatorria irlanderan duelarik. Euskarazko Jon, Joanes edo Joan izenen parekidea da. Ingelesez hainbat aldaera ezberdin izan ditu: Shane, Shaine, Shaun edo Shawn. Shane izenaren jatorria Ulster probintzian dago eta Seán izenaren Ulstergo ahoskera litzateke. Aldiz, Seán, Shaun edo Shawn izenak Munster, Leinster eta Connacht probintzietako ahoskeran oinarrituko lirateke.

## Izena daramaten pertsonak

* Sean O'Casey, (1880-1964), idazlea.
* Seán Lemass, (1899-1971), politikaria.
* Sean Connery, (1930-), aktorea.
* Seán Ó Riada, (1931-1971), musikaria.
* Seán Kelly, (1956-), txirrindularia.
* Sean Penn, (1960-), aktorea eta zuzendaria.

## Kanpo estekak

* Datuak: Q2262123
* Multimedia: Seán (given name) / Q2262123
# Seyé (udalerria)

Seyé Mexikoko udalerri bat da. Yucatán estatuan kokatua dago. 2010ean 9.276 biztanle zituen 178,16 km²ko azaleran. Herriburua [[Seyé (Seyé)|Seyé]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2588093
* Multimedia: Seyé Municipality / Q2588093
# Seyðisfjörður

Seyðisfjörður Islandiako Austurland eskualdean dagoen hiria eta udalerria da eta izen bereko fiordoaren sakonean kokatzen da.
Fjarðarheiði mendatean zehar igarotzen den errepideari esker konektatua dago Islandiako gainerako hiriekin. Lehen errepidetik eta Egilsstaðir-tik 27 kilometrora dago. Seyðisfjörður mendiz inguratua dago alde guztietatik, horietatik garaienak Bjólfur (1.085m), mendebaldean, eta Strandartindur (1.010m), ekialdean, dira. Fiordoan Lanperna-musuen koloniak aurkitu daitezke.

## Herri eta hiri senidetuak

* Vantaa (Finlandia)

## Iruditegia

* Seydisfiordur-etik gertu.
* Gufufoss, Egilsstaðir eta Seyðisfjörður-en arteko errepidetik gertu.
* MS Norröna Seyðisfjörður-eko portuan.

## Kanpo estekak

* Datuak: Q623557
* Multimedia: Seyðisfjörður / Q623557
# Seßlach

Seßlach Alemaniako hiri-udalerri bat da, Bavaria estatuan. Azken zentsuaren arabera 3.908 biztanle zituen, 72,53 kilometro koadroko azaleran.

## Kanpo estekak

* Datuak: Q572667
* Multimedia: Seßlach / Q572667
# Sezze

Sezze Italiako udalerri bat da. Latinako probintzian kokatuta dago, Lazio eskualdean. 23.697 biztanle ditu, 100,47 kilometro koadroko azaleran banatuta.

## Mugakideak

Sezzek honako udalerri hauekin egiten du muga:
Bassiano Carpineto Romano Pontinia Priverno Roccagorga Sermoneta Latina

## Kanpo estekak

* Datuak: Q128206
* Multimedia: Sezze / Q128206
# Serge Arrieta

    Artikulu hau Serge Arrieta Cuetori buruzkoa da; beste esanahietarako, ikus «Arrieta (argipena)».
Serge Arrieta Cueto (Marseilla, Okzitania, 1961-) idazlea da. Baionan bizi da eta frantsesez idazten badu ere, bere lan batzuk bertsio elebidunean argitaratu ditu Luzien Etxezaharretak Maiatzen.

## Biografia

Marseillan jaio zen; aita bizkaitarra eta ama asturiarra ditu.
Baionan bizi da.

## Lanak
### Poesia

* Brasero Phréatique. Su karrak (Maiatz, 1990). Jatorriko testua frantsesez, Luzien Etxezaharretaren itzulpena.
Beste olerki batzuk argitaratuta ditu, adibidez Dolores Ibarruri, Pasionaria, agur betirako (Maiatz aldizkariko 19. alea, 1990eko urria)

### Haur-literatura

Haurrentzako zenbait liburu espainierara itzuli ditu Bruño argitaletxearekin:
* ¡Peligros! En casa (Nadia Berkane, 2009).

## Erreferentziak

* ↑ Braséro phréatique. Su karrak bere laneko datu biografikoetatik aterata.
* ↑ Aldizkariaren aurkibidea Ibiñagabeitia Proiektuan.
* ↑ Argitaletxearen webgunea.

## Ikus, gainera

* Maiatz
* Luzien Etxezaharreta

## Kanpo loturak

* Egun frantsesez idazten duten euskal herritar idazleen panorama, Jon Casenave, Bordeleko Unibertsitatea.
* Datuak: Q12267326
# Serge Bozon

Serge Bozon (1972ko azaroaren 8a) zinema zuzendari, zinema kritikari eta aktore frantziarra da. Céline Bozon argazkilaritza zuzendariaren anaia da.

## Filmografia
### Aktore gisa

* 1995 : La Croisade d'Anne Buridan, Judith Cahen zuzendaria
* 1998 : L'Amitié, Serge Bozon zuzendaria
* 1998 : L'Ennui, Cédric Kahn zuzendaria
* 1999 : La révolution sexuelle n'a pas eu lieu, Judith Cahen zuzendaria
* 1999 : Les Passagers, Jean-Claude Guiguet zuzendaria
* 2002 : Le Doux Amour des hommes, Jean-Paul Civeyrac zuzendaria
* 2003 : Mods, Serge Bozon zuzendaria
* 2003 : Les Jours où je n'existe pas, Jean-Charles Fitoussi zuzendaria
* 2005 : Mystification ou l'Histoire des portraits, Sandrine Rinaldi zuzendaria
* 2006 : Etoile Violette, Axelle Ropert zuzendaria
* 2006 : Horezon, Pascale Bodet zuzendaria
* 2006 : L'Éclaireur, Djibril Glissant zuzendaria
* 2007 : L'Homme qui marche, Aurélia Georges zuzendaria
* 2009 : L'Idiot, Pierre Léon zuzendaria
* 2009 : La Famille Wolberg, Axelle Ropert zuzendaria
* 2009 : La Reine des pommes , Valérie Donzelli zuzendaria
* 2009 : Les Derniers Jours du monde, Arnaud et Jean-Marie Larrieu zuzendaria
* 2012 : Je sens le beat qui monte en moi, Yann Le Quellec zuzendaria
* 2012 : Main dans la main, Valérie Donzelli zuzendaria
* 2013 : La Vie parisienne, Vincent Dietschy zuzendaria
* 2013 : Tirez la langue, mademoiselle, Axelle Ropert zuzendaria
* 2014 : La Chambre bleue, Mathieu Amalric zuzendaria
* 2015 : Deux Rémi, deux, Pierre Léon zuzendaria
* 2016 : Les Ronds-points de l'hiver, Laura Tuillier eta Louis Séguin zuzendariak
* 2016 : La Prunelle de mes yeux, Axelle Ropert zuzendaria

### Zuzendari gisa

* 1998 : L'Amitié
* 2003 : Mods
* 2007 : La France
* 2013 : Tip Top
* 2018 : Madame Hyde
* 2021 : Don Juan

## Sariak

* Léo-Scheer Saria, Entrevues Belfort Film Festivalean, 2002an Mods filamerekin.
* Jean-Vigo Saria, 2007an, La France filmarekin.

## Erreferentziak

* ↑ Films Pelléas webgunea.
* ↑ La Rochelle zinemaldiaren webgunea.

## Kanpo estekak

* (Gaztelaniaz):Serge Bozon IMDb webgunean.
* (Frantsesez):Serge Bozonen 26 film.
* Datuak: Q3479221
* Multimedia: Serge Bozon / Q3479221
# Serge Daney

Serge Daney (Paris, 1944ko ekainaren 4a - 1992ko ekainaren 12a) frantses kazetari eta zinema-kritikaria izan zen.
Cahiers du cinéma aldizkariko erredakzioan lan egin zuen 1964. urtetik aurrera. 1981ean zinemako kritikari bezala hasi zen idazten. Libération egunkarian, kulturari buruzko orrialdeen arduraduna eta editorialaren idazlea izan zen. 1991. urtean Trafic aldizkaria sortu zuen beste lagun batzuekin batera, eta bertan lan egin zuen erredaktore gisa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2542671
# Serere

Serere edo serer herria Mendebaldeko Afrikako talde etnolinguistikoa da, jatorria Senegal, Gambia eta Mauritanian duena. Biztanleriaren % 14,7 dira Senegalen. Serere hizkuntzaz, Niger-Kongo familiako Atlantiko mendebaldeko hizkuntzaz, mintzatzen dira eta nekazariak dira gehienbat. Gehienak bere erlijio tradizionalaren jarraitzaileak dira, kristauak edota musulmanak izanda.

## Erreferentziak

* ↑ Berria. Senegal. in: Estilo Liburua..
* ↑ Senegal. The World Factbook, cia.gov (Noiz kontsultatua: 2016-11-2).

## Kanpo estekak

* Datuak: Q739970
* Multimedia: Serer people / Q739970
# Sereď

Sereď Eslovakiako udalerri bat da, Galantako barrutian kokatuta. 30,45 km²ko azalera du eta 15814 biztanle 2017ko datuen arabera.

## Historia

Idatzizko lehen aipamena 1313. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q429676
* Multimedia: Sereď / Q429676